<classify> Timu hiyo ilifanya mazoezi katika uwanja wa Chuo cha Polisi Kurasini, Dar es Salaam chini ya kocha wao mkuu, Mholanzi Hans van Pluijm huku mazoezi hayo yakihudhuriwa na wachezaji sita tu.Wakati Yanga inayoshika nafasi ya pili katika ligi, ikianza harakati zake za kujiandaa na mechi za Ligi Kuu zitakazochezwa mwezi ujao, Simba ya nne, yenyewe imepumzisha wachezaji wake hadi Novemba 17 watakapoanza mazoezi na vinara Azam FC yenyewe itaanza mazoezi Desemba 6 au 7, mwaka huu.Wachezaji wa Yanga waliokuwepo siku ya kwanza ya mazoezi ya timu hiyo ni Thaban Kamusoko, Geoffrey Mwashiuya, Pato Ngonyani, Benedict Tinoko, Oscar Joshua na Deogratius Munishi Dida na jana akaongezeka Deus Kaseke.Katika mazoezi hayo, Pluijm aliweka msisitizo zoezi la kupiga mashuti na namna ya kukabana, ambapo kutokana na uchache wa wachezaji waliongezwa chipukizi wa kikosi cha vijana.Wachezaji wa Yanga waliopo Taifa Stars ni Ali Mustapha, Juma Abdul, Haji Mwinyi, Kelvin Yondani, Nadir Haroub, Salum Telela, Simon Msuva na Malimi Busungu. Waliopo timu ya taifa ya Zanzibar, Zanzibar Heroes inayojiandaa na Kombe la Chalenji ni pamoja na Juma Makapu na Simon Matheo.Amissi Tambwe alikwenda Rwanda huku Togo ilimchukua Vincent Bossou kwa ajili ya mechi za kufuzu kucheza fainali za Kombe la Dunia Urusi 2018.  <topic>: michezo 